ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E

-  privind concesionarea fără licitaţie publică, a unui teren în suprafaţă de 179 mp situat pe strada Sportivilor, F.N.

	Având în vedere:
- referatul de aprobare înregistrat sub nr. 21575/13.12.2024 prin care primarul oraşului Boldeşti-Scăeni propune concesionarea fără licitaţie publică a unui teren în suprafaţă de 179 mp situat pe strada Sportivilor,  F.N.;
-  raportul de specialitate întocmit de compartimentul de resort, înregistrat sub nr. 21576/13.12.2024;
-  Hotărârea Consiliului Local nr. 95 din 26.06.2024 pentru modificarea și completarea HCL nr. 26 din 23.02.2021 privind aprobarea Inventarului bunurilor care alcătuiesc domeniul privat al oraşului Boldeşti-Scăeni;
-  extrasul de carte funciară emis pentru numărul cadastral  28006;
	- dispoziţiile art. 15 lit. e) din Legea nr. 50/1991 privind autorizarea executării lucrărilor de construcții, republicată, cu modificările şi completările ulterioare;
	-  dispoziţiile art. 306, art. 315 alin. (3) şi art. 362 din OUG nr. 57/2019 privind Codul administrativ, cu modificările şi completările ulterioare;
	-  avizul secretarului general, înregistrat sub nr.21577/13.12.2024;
- avizul Administrației Naționale a Rezervelor de Stat și Probleme Speciale nr. 3427 PS/22.10.2024;
	-  avizul comisiei de specialitate nr. 2 - administrarea domeniului public şi privat, gestionarea serviciilor de interes local ;
	În temeiul prevederilor art. 108, lit. b), art. 129 alin. (2) lit. c) şi alin. (6) lit. b), art. 139 alin.(1) şi alin. (3) lit. g) şi art. 196  alin. (1) lit. a) din OUG nr. 57/2019 privind Codul administrativ, cu modificările şi completările uletrioare,

	Consiliul Local al oraşului Boldeşti-Scăeni întrunit în şedinţa publică extraordinară din data de 18.12.2024, adoptă prezenta hotărâre:

Art.1. (1) Se aprobă concesionarea fără licitaţie publică a terenului în suprafaţă de 179 mp situat pe strada Sportivilor F.N., nr. cadastral 28006, identificat conform datelor prevăzute în anexa nr.1 şi configurat conform  planşei anexate.
		 (2) Obiectivul concesiunii îl reprezintă extinderea locuinței
  		 (3) Durata concesiunii va fi de 49 de ani.
	Art.2. Se aprobă Documentaţia de atribuire în vederea concesionării terenului prevăzut la art.1, conform anexei nr. 2.
Art.3. (1) Se aprobă redevenţa în cuantum de 5.000 euro 
		 (2) Redevenţa se va achita în primii 5 ani ai concesiunii, începând cu anul 2025. Plata se face în două rate egale la paritatea leu/euro stabilită de BNR în preziua plății astfel: 1/2 din valoarea redevenței/an pâna la data de 30 martie și restul de 1/2 din valoarea redevenței/an până la 30 septembrie ale fiecărui an. 
Art.4. Se împuterniceşte primarul oraşului Boldeşti-Scăeni să semneze contractul de concesiune.
Art.5. Anexele nr. 1 şi nr. 2 şi planşa fac parte integrantă din prezenta hotărâre.
	Art.6. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice.
Art. 7.  Prezenta hotărâre se aduce la cunoştinţă publică prin publicarea pe pegina de internet boldesti-scaeni.ro , în secțiunea Monitorul Oficial Local.

                                                                             CONTRASEMNEAZĂ
                                                                   SECRETAR GENERAL,     
                                                                             TUDOR FLORINA NELI


      Boldeşti-Scăeni, 18.12.2024
      Nr. 188
















